**ความเป็นมา**

กระทรวงสาธารณสุขได้จัดให้มีการผลิตเจ้าพนักงานทันตสาธารณสุขตั้งแต่ปี 2511 ถึง 2556 โดย  
สถานบันพระบรมราชชนก เป็นหลักสูตรประกาศนียบัตรวิชาชีพชั้นสูงสาธารณสุขศาสตร์(ทันตสาธรณสุขศาสตร์) โดยใช้เวลาเรียน 2 ปี เพื่อเน้นการบริการส่งเสริมป้องกันและให้บริการรักษาขั้นพื้นฐาน ภายใต้การดูแล ควบคุมกำกับของทันตแพทย์ โดยได้มีการบรรจุในระบบราชการกระทรวงสาธารณสุขให้ปฏิบัติงานในสำนักงานสาธารณสุขจังหวัด โรงพยาบาลชุมชน สถานีอนามัย ในตำแหน่งเจ้าพนักงานทันตสาธารณสุข ระดับปฏิบัติงาน ในปัจจุบันได้ยกเลิกการผลิตตั้งแต่ปี 2557 เปลี่ยนเป็นหลักสูตรปริญญาตรี สาธารณสุขศาสตร์บัณฑิต สาขาทันตสาธารณสุข

**ข้อเท็จจริง**

กระทรวงสาธารณสุขได้มีนโยบาย การดำเนินงานทันตสาธารณสุข ปี 2568 โดยตั้งเป้าหมายสูงสุดให้ปะชาชนที่มีอายุ 80 ปี มีฟันแท้ใช้งาน 20 ซี่ ซึ่งการที่จะบรรลุเป้าหมายดังกล่าวได้ จะต้องมีการดำเนินงานทางทันตสาธารณสุข ในทุกกลุ่มวัย โดยกลุ่มแม่และเด็ก มารดาได้รับการตรวจสุขภาพช่องปากและขัดทำความสะอาดฟัน สอนทำความสะอาดช่องปาก กลุ่มเด็ก 0-5 ปี ได้รับการตรวจและเคลือบฟลูออไรด์ ผู้ปกครองได้รับการฝึกทักษะการทำความสะอาดช่องปาก กลุ่มวัยเรียนวัยรุ่นได้รับการตรวจสุขภาพช่องปาก เคลือบหลุมร่องฟัน เคลือบฟลูออไรด์ ฝึกการทำความสะอาดช่องปากและมีการจัดสิ่งแวดล้อมที่เอื้อต่อการมีสุขภาพช่องปากที่ดี วัยทำงาน ได้รับการตรวจสุขภาพช่องปากและขัดทำความสะอาดฟัน ส่งต่อการรักษา ตรวจรอยโรคก่อนมะเร็งช่องปาก และในกลุ่มผู้สูงอายุ ได้รับการตรวจสุขภาพช่องปาก ขัดทำความสะอาดฟันและทาฟลูออไรด์ การทำงานร่วมกับ LTC ส่งต่อทำฟันเทียมรากฟันเทียม ซึ่งการดำเนินงานดังกล่าว ในเชิงการปฏิบัติงานบุคลากรที่มีส่วนสำคัญ เจ้าพนักงานทันตสาธารณสุข ที่ต้องลงไปปฏิบัติงานในทุกพื้นที่ ทั้งในคลินิกต่างๆเช่น คลินิก ANC WCC ในชุมชนเช่น ศูนย์พัฒนาเด็กเล็ก โรงเรียน และชมรมผู้สูงอายุ ต้องอาศัยความรู้ทาง ทันตสาธารณสุข ที่มีทักษะการทำงานทางทันตกรรม การทำงานในชุมชน การประสานงานการบุคคลต่างๆ เพื่อให้การดำเนินงานในแต่ละกลุ่มวัยบรรลุเป้าหมาย นอกจากนี้ยังมีเจ้าพนักงานทันตสาธารณสุข ได้มีการปฏิบัติงานในส่วนของสำนักงานสาธารณสุขจังหวัดซึ่งมีบทบาทหน้าที่ในการบริการส่งเสริมป้องกันและให้บริการรักษาขั้นพื้นฐาน การวิเคราะห์ ประเมินผล กำกับติดตามการดำเนินงานในระดับจังหวัด จัดทำแผนงานโครงการเพื่อรองรับการเกิดปัญหาด้านสุขภาพช่องปากร่วมกับทันตแพทย์ในการจัดทำแผนงานแก้ปัญหาทันตสุขภาพในระดับจังหวัด ช่วยขับเคลื่อนถ่ายทอดนโยบายเพื่อลงสู่ผู้ปฏิบัติต่อไป

ตามที่กองบริหารทรัพยากรบุคคล สำนักงานปลัดกระทรวงสาธารณสุข ได้อ้างถึงหนังสือสำนักงาน ก.พ. ที่นร 1008/ว2 ลงวันที่ 19 กุมภาพันธ์ 2558 ได้กำหนดหลักเกณฑ์และเงื่อนไขการกำหนดตำแหน่งตามมาตรา ๔๗ แห่งพระราชบัญญัติระเบียบข้าราชการพลเรือน พ.ศ. 2551 สำหรับตำแหน่งประเภทวิชาการและประเภททั่วไป เพื่อให้ส่วนราชการทราบและถือปฏิบัติ ความละเอียดแจ้งแล้ว นั้น กองบริหารทรัพยากรบุคคล แจ้งว่า ก.พ. มีมติให้ปรับปรุงหลักเกณฑ์และเงื่อนไขการกำหนดตำแหน่งประเภทวิชาการ ระดับชำนาญการพิเศษ และประเภททั่วไป ระดับอาวุโส โดยให้ดำเนินการ ตามหนังสือสำนักงาน ก.พ. ที่นร 1008/19 เรื่องหลักเกณฑ์และเงื่อนไขการกำหนดตำแหน่งประเภทวิชาการ ระดับชำนาญการพิเศษ ระดับเชี่ยวชาญ และตำแหน่งประเภททั่วไป ระดับอาวุโส และเพื่อประโยชน์ในการบริหารทรัพยากรของส่วนราชการ ให้มีความยืดหยุ่น คล่องตัวมากยิ่งขึ้น และสามารถปรับปรุงการกำหนดตำแหน่งให้สอดคล้องกับบทบาทภารกิจ ที่เปลี่ยนแปลงไป

ในการนี้ คณะกรรมการ Service plan สาขาสุขภาพช่องปาก ระดับเขตสุขภาพที่ 3 จึงได้มีการประชุมจัดทำแผน เพื่อกำหนดตำแหน่งเป็นระดับสูง ตำแหน่งประเภทวิชาการ ระดับเชี่ยวชาญ ในสาธารณสุขจังหวัด โรงพยาบาลศูนย์ โรงพยาบาลทั่วไป หรือโรงพยาบาลชุมชน ให้แก่ทันตแพทย์ และตำแหน่งประเภททั่วไป ระดับอาวุโส ในสำนักงานสาธารณสุขจังหวัด ให้แก่เจ้าพนักงานทันตสาธารณสุข ภายใต้คุณสมบัติที่กำหนดและการบริหารด้านการเงินจากการยุบตำแหน่งของทันตบุคลาการที่เกษียณหรือลาออก จากการสำรวจพบว่าเลขตำแหน่งของเจ้าพนักงานทันตสาธารณสุขชำนาญงาน มีว่างระดับเขตสุขภาพที่ 3 ในปี 2566-2567 มีตำแหน่งว่างจากการเกษียนอายุราชการทั้งหมดจำนวน 11 ตำแหน่ง กันไว้สำหรับจัดสรรให้แก่ผู้ช่วยทันตแพทย์ที่จะเข้าสู่ตำแหน่งและจพ.ทันตสาธารณสุข ที่มีความประสงค์จะย้ายเข้า รวมจำนวน 8 ราย คงตำแหน่งว่างจากการจัดสรร จำนวน 3 ตำแหน่ง รายละเอียดดังนี้

1. จังหวัดนครสวรรค์ มี 4 ตำแหน่ง กันไว้ให้ผู้ช่วยทันตแพทย์ที่ลาเรียน 3 ตำแหน่ง **คงว่าง 1 ตำแหน่ง**

1. จังหวัดกำแพงเพชร มี 1 ตำแหน่ง กันไว้ให้จพ.ทันตสาธารณสุขย้ายเข้า 1 ตำแหน่ง
2. จังหวัดพิจิตร มี 3 ตำแหน่ง กันไว้ให้ผู้ช่วยทันตแพทย์ที่ลาเรียน 2 ตำแหน่ง **คงว่าง 1 ตำแหน่ง**
3. อุทัยธานี มี 2 ตำแหน่ง กันไว้ให้ผู้ช่วยทันตแพทย์ที่ลาเรียน 2 ตำแหน่ง
4. จังหวัดชัยนาท มี 1 แห่ง **คงว่าง 1 ตำแหน่ง**

จากการวิเคราะห์ข้อมูลภาพรวมในเขตสุขภาพที่ 3 กรณีมีการยุบตำแหน่งว่าง 1 ตำแหน่งสามารถกำหนดตำแหน่งเจ้าพนักงานทันตสาธารณสุขอาวุโส ได้ 4 คน และยุบตำแหน่งว่าง 2 ตำแหน่ง สามารถกำหนดทันตแพทย์เชี่ยวชาญ ได้ 1 ตำแหน่ง ดังนั้นคณะกรรมการ Service plan สาขาสุขภาพช่องปาก ระดับเขตสุขภาพที่ 3 จึงได้มีมติในการจัดลำดับ การกำหนดตำแหน่ง ดังนี้

**ตำแหน่งทันตแพทย์เชี่ยวชาญ**

1. โรงพยาบาลบรรพตพิสัย จังหวัดนครสวรรค์
2. โรงพยาบาลบางมูลนาก จังหวัดพิจิตร
3. โรงพยาบาลลาดยาว จังหวัดนครสวรรค์
4. โรงพยาบาลโพทะเล จังหวัดพิจิตร
5. โรงพยาบาลตาคลี จังหวัดนครสวรรค์

**ตำแหน่งเจ้าพนักงานทันตสาธารณสุขอาวุโส**

1. สำนักงานสาธารณสุขจังหวัดนครสวรรค์
2. สำนักงานสาธารณสุขจังหวัดพิจิตร
3. สำนักงานสาธารณสุขจังหวัดชัยนาท
4. สำนักงานสาธารณสุขจังหวัดกำแพงเพชร
5. สำนักงานสาธารณสุขจังหวัดอุทัยธานี